ขออนุญาตสอบถามนะคะ วันนี้ไปขอใบรับรองแพทย์ที่โรงพยาบาลมาค่ะ เพื่อที่จะใช้ในการทำงานในรัฐ ซึ่งใบรับรองแพทย์ต้องแสดงว่าไม่เป็นโรคต้องห้ามตามกฎ กพ. ซึ่งมี 5 โรค แต่ในใบรับรองแพทย์ที่ได้มา มีการระบุโรคเพียงแค่ 4 โรค จึงลองค้นหาข้อมูลดู พบว่าใบรับรองแพทย์มีแบบฟอร์มไม่ตรงกับที่ได้รับมา อยากสอบถามว่า ใบรับรองแพทย์มีหลายแบบฟอร์มใช่ไหมค่ะ และมีแบบไหนบ้าง (หนูต้องไปขอใบรับรองแพทย์ใหม่หรือเปล่าค่ะ)
สวัสดีค่ะ ใบรับรองแพทย์นั้นมีหลายชนิด เช่น ใบรับรองแพทย์สำหรับลางาน ใบรับรองแพทย์สำหรับเคลมประกันชีวิต ใบรับรองชันสูตรบาดแผลสำหรับใช้เป็นหลักฐานในการดำเนินคดีอาญาตามกฎหมาย เป็นต้นสำหรับใบรับรองแพทย์ที่ใช้สำหรับการสมัครงานโดยทั่วไป หรือที่เรียกว่าใบรับรองแพทย์ 5 โรค เป็นใบรับรองแพทย์ที่แสดงว่า มีสุขภาพแข็งแรง สมบูรณ์ ไม่มีโรคภัยไข้เจ็บที่ร้ายแรง จนอาจเป็นเหตุให้ไม่สามารถปฏิบัติงานได้ ซึ่งแพทยสภาได้กำหนดรูปแบบล่าสุดตามรายละเอียดในlinkนี้ค่ะทั้งนี้ รูปแบบอาจแตกต่างกันไปได้บ้างสำหรับแต่ละสถานพยาบาล แต่จะต้องมีข้อความส่วนสำคัญคือ"ขอรับรองว่าบุคคลดังกล่าว ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไม่ปรากฏอาการของโรคจิต หรือจิตฟั่นเฟือน หรือปัญญาอ่อน ไม่ปรากฏอาการ ของการติดยาเสพติดให้โทษ และอาการของโรคพิษสุราเรื้อรัง และไม่ปรากฏอาการและอาการแสดงของโรคต่อไปนี้1. โรคเรื้อนในระยะติดต่อหรือระยะที่ปรากฏอาการเป็นที่รังเกียจแก่สังคม2. วัณโรคในระยะอันตราย3. โรคเท้าช้างในระยะที่ปรากฏอาการเป็นที่รังเกียจแก่สังคม"ดังนั้น หากมีข้อความดังกล่าวครบ ก็สามารถนำไปใช้สมัครงานทั่วไปได้ค่ะ